Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 268

4. Oktatás, művelődés 4.1. Egy kis művelődéstörténet 1. Gyűjts áttekintő anyagot az oktatási rendszer fejlődéséről a XIX. században! 2. Írj országgyűlési felszólalást a magyar nyelv hivatalos államnyelvvé válásának ügyében! 3. Tervezz tablót „A Himnusz költője” címmel! 4. Készítsetek bemutató albumot (makettet, ruhaviseletet, stb.) a XIX. és a XX. század közötti időszak városi (falusi, vidéki, fővárosi) életének változásairól! 5. Írj beszámolót arról, miben és hogyan változott a szakmád tanítása a XX. század kezdete óta! 6. Készíts interjút „Oktatás a 30-as években” címmel! 7. Bizonyítsátok be statisztikai adatok segítségével a tanítás-tanulás folyamatának fejlődését a XX. században! 2006/79/II. szám 8. Csoportmunkában mutassátok be a 60-70-es évek ifjúságának zenéjét (Beatles, Rolling Stones), öltözködési kultúráját, emblematikus személyiségeit! 4.2. Oktatás, kultúra, szabadidő 1. Készíts diagrammot iskolád tanulóinak kulturális programjairól! Egy évben hányan és hányszor voltak színházban, moziban, könyvtárban vagy múzeumban? 2. Mutasd be lakóhelyed kulturális intézményeit! 3. Tervezzétek meg kulturális- és sportrendezvényekkel iskolátok névadójának napját! 4. Vitassátok meg a média nevelő és kulturális szerepét a kiválasztott műsorok alapján! 5. Állítsátok össze egy 16 éves diák optimális napirendjét! 6. Gyűjtsetek adatokat az esti és levelező oktatásban részt vevő felnőttek tanulásának okairól! 7. Gyűjtsetek napilapokból felnőttképzési tanfolyamokat! Vitassátok meg ezek szükségességét! 8. Mutassátok be különböző vallások szokásait és ünnepeit!

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes